ທ່ານ ໂອບາມາ ຈະຮ້ອງຮຽນຕໍ່ WTO ກ່ຽວກັບພາກປະຕິບັດ ດ້ານການຄ້າຂອງຈີນ
ລັດຖະບານ​ທ່ານ Obama ກ່າວ​ວ່າ ຕົນ “ກໍາລັງຈະ​ເລີ້​ມ ທໍາ​ການ​ຮ້ອງ​ຮຽນ​ຕໍ່ ອົງການ​ການ​ຄ້າ​ໂລກ​ ​ໃຫ້​ເອົາ​ບາດກ້າວ​ຕ້ານຈີນ​” ເລື້ອງການເກື້ອກຸນ ອຸດສາຫະກໍາລົດໂອໂຕຂອງຈີນ.
ປະທານາທິບໍດີ ສະຫະລັດ ທ່ານ Barack Obama ຈະເປີດ ສາກທໍາການຕໍ່ວ່າຕໍ່ຂານປະເທດປະເທດຈີນ ໃນວັນຈັນມື້ນີ້ ກ່ຽວກັບການເກື້ອກຸນຂອງລັດຖະ ບານຈີນ ແກ່ອຸດສາຫະກໍາ ການສ້າງລົດຍົນຂອງຈີນນັ້ນ ບັນດາເຈົ້າໜ້າທີ່ລັດຖະບານກ່າວວ່າ ທ່ານ Obama ຈະປະ ກາດການເຄື່ອນໄຫວດັ່ງກ່າວ ໃນລະຫວ່າງການໂຄສະນາ ຫາສຽງບັ້ນນຶ່ງ ທີ່ລັດ Ohio ທາງ ພາກກາງຂອງສະຫະລັດ ລັດໂອໄຮໂອ ທີ່ຖືວ່າເປັນລັດນຶ່ງທີ່ມີຄວາມສໍາຄັນສູງຕໍ່ການ ເລືອກຕັ້ງທີ່ຈະມາເຖິງນີ້ ແມ່ນມີພື້ນຖານດ້ານອຸດສາຫະກໍາ ທີ່ໃຫຍ່ ແລະເປັນບ່ອນທີ່ຫລາຍໆຄົນຕິຕຽນຈີນ ວ່າເຮັດໃຫ້ ອຸດສາຫະກໍາຂອງຕົນຝືດເຄືອງນັ້ນ ລັດຖະບານທ່ານ Obama ກ່າວວ່າ ຕົນ “ກໍາລັງຈະເລີ້ມທໍາການຮ້ອງຮຽນຕໍ່ ອົງການ ການຄ້າໂລກ ໃຫ້ເອົາບາດກ້າວຕ້ານຈີນ” ເພາະວໍຊິງຕັນກ່າວວ່າ ປັກກິ່ງໃຫ້ການອຸດ ໜຸນເກື້ອກຸນທີ່ຜິດກົດໝາຍ ແກ່ການສົ່ງອອກລົດຍົນ ແລະເຄື່ອງອາໄຫລ່ລົດ ສະຫະລັດ ກ່າວວ່າ ພາກປະຕິບັດດັ່ງກ່າວ ເຮັດໃຫ້ບັນດາອຸດສາຫະກໍາຂອງສະຫະລັດ  ເສຍປຽບໃນການແຂ່ງຂັນ ແລະຊຸກຍູ້ໃຫ້ມີການຍ້າຍສິນຄ້າໄປຜະລິດ ຢູ່ປະເທດຈີນ  ເພາະຄ່າໃຊ້ຈ່າຍຖືກກວ່າຢູ່ໃນສະຫະລັດ ການປະກາດນີ້ໄດ້ມີຂື້ນ ໃນຂະນະທີ່ຜູ້ສະມັກເລືອກຕັ້ງປະທານາທິບໍດີ ຂອງ ພັກຣີພັບບລິ ກັນ ທ່ານ Mitt Romney ໄດ້ທະວີການຕິຕຽນໜັກຂຶ້ນ ຕໍ່ທ່າທີຂອ ທ່ານ Obama ກ່ຽວກັບຈີນ ຜູ້ສະມັກທັງສອງ ໄດ້ເອົາເລື້ອງຈີນ ໂດຍສະເພາະເລື້ອງພາກປະຕິບັດຂອງຈີນໃນດ້ານຄ້ານັ້ນ ມາເປັນບັນຫາຖົກຖຽງກັນ ໃນການໂຄສະນາຫາສຽງ